Robert Enke

Kerjaya awal

Enke memulakan langkah kerjayanya dengan menyertai kelab Carl Zeiss Jena ketika musim 1995-96. Beliau membuat debut pada 11 November 1995 menentang Hannover 96 dari 2. Bundesliga. Beliau diberi peluang selepas pilihan pertama Mario Neumann dibolos 14 gol dalam tiga perlawanan dan memaksa jurulatih Eberhard Vogel meletakkan Enke sebagai penjaga gol. Enke hanya bermain tiga perlawanan pada November 1995 tetapi Neumann telah dipulihkan ke dalam pasukan dan Enke tidak muncul lagi untuk pasukannya pada musim tersebut.
Enke tidak bermain untuk pasukannya sehinggalah beliau diikat oleh kelab Bundesliga, Borussia Mönchengladbach pada musim panas 1996. Enke menghabiskan dua musim pertamanya dengan kelab bawah-23 yang bermain di liga bawahan.
Peluangnya bermain untuk pasukan pertama hadir pada musim 1998-99 apabila Uwe Kamps mengalmai kecederaan Achilles dan memaksa jurulatih baru Friedel Rausch memberikan Enke membuat debut piala. Beliau membuat debut Bundesliga pada 15 Ogos 1998 pada perlawanan menentang Schalke 04, pasukannya menang 3-0 dan menduduki tempat teratas liga. Walau bagiamanapun, posisi Enke berubah apabila 15 gol dibolosi selama seminggu.

Diimport

Pada Jun 1999, beliau menandatangan kontrak tiga tahun bersama kelab Benfica di Portugal. Waktunya di Portugal dalah salah satu yang bergelora apabila kelab itu memaperkan aksi buruk dengan menduduki tempat keenam liga dan dilanda masalah kewangan yang menyebabkan pemain-pemain sering lewat.
Disebabkan maslaah itu, persembahan Enke telah menarik minat dari kelab luar sepperti Arsenal, Atletico Madrid dan Manchester United. Selepas kontraknya bersama Benfica tamat, Enke memperoleh tawaran dari kelab Barcelona dan beliau berpindah secara percuma pada Jun 2002 dalam perjanjian kontrak dua tahun.
Kehidupannya di Camp Nou amat sukar bagi Enke. Beliau menjadi penjaga gol ketiga selepas Roberto Bonano dan Víctor Valdés. Beliau dikritik oleh Frank de Boer pada perlawanan Copa del Rey pada 11 September 2002 kerana menyebabkan kekalahan Barcelona kepada pasukan bawahan, Novelda CF 3-2. Beliau bermain di La Liga dalam masa 20 minit sebagai pemain gantian pada perlawanan seri 2-2 bertemu Osasuna pada 2 Mac 2003. Beliau juga membuat debut dua kemunculan Liga Juara-Juara UEFA iaitu menentang Club Brugge dan Galatasaray di peringkat kumpulan.
Pada musim berikutnya, Frank Rijkaard menggantikan Louis van Gaal sebagai jurulatih, Enke dipinjam ke kelab Fenerbahçe. Walau bagaimanapun, perlawanan pertamanya iaitu tewas 3-0 kepada Istanbulspor pada 10 Ogos 2003 telah dikritik peminat dengan membaling botol air dan mercun pada perlawanan. Peristiwa ini menyebabkan Enke terus membatalkan pinjamannya ke kelab Turki itu dan pulang semula ke Sepanyol.
Selepas embat bulan di Barcelona, Enke telah dipinjam ke kela Segunda División, CD Tenerife pada Januari 2004 untuk perlawanan baki musim. Di sini, beliau amat gembira kerana persembahannya yang teguh dan sokongan padu peminat. Walaupun beliau percaya kerjayanya ditakdirkan untuk kekal dalam liga yang lebih rendah, beliau meninggalkan Tenerife untuk menyertai Hannover 96 dalam Bundesliga.

Kembali ke Jerman

Enke menyertai kelab Hannover 96 pada Julai 2004 secara percuma berikutan beliau tiba dari CD Tenerife. Beliau menjadi pilihan pertama penjaga gol dan diundi sebagai penjaga gol terbaik liga oleh majalah "Kicker".
Enke telah dikaitkan perpindahan ke kelab besar, iaitu VfB Stuttgart. Pada Disember 2006, beliau menamatkan spekuasi itu dengan melanjutkan kontrak bersama Hannover sehingga penbghujung musim 2009-10. Beliau telah dijadikan sebagai kapten pasukan untuk musim 2007-08. Beliau juga memenangi anugerah penjaga gol terbaik untuk musim 2008-09 sebelum tragedi menimpanya.
Enke bermain 180 kali untuk Hannover pada jumlahnya. Beliau membuat kemunculan terakhir untuk Hannover pada 8 November 2009 pada perlawanan menentang Hamburg, pasukannya seri 2-2 iaitu dua hari sebelum kematiannya.

Kerjaya antarabangsa

Enke buat pertama kali mewakili negaranya pada tahun 1997 semasa bermain untuk Borussia Mönchengladbach di skuad bawah-21 Jerman dan menyarung jersi nombor satu sehingga akhir musim. Persembahan beliau telah menyebabkan jurulatih Erich Ribbeck memasukkan beliau dalam skuad Piala Konfederasi 1999 walaupun beliau tidak membuat sebarang kemunculan di dalam kejohanan itu.
Kerjaya antarabangsanya kemudian terbiar selepas beliau meninggalkan Jerman dan sehinggalah beliau kembali ke Bundesliga, beliau termasuk dalam skaud Piala Dunia 2006 oleh Jürgen Klinsmann tetapi dikeluarkan. Beliau memasuki skuad Jerman sejurus di bawah jurulatih baru Joachim Löw, untuk perlawanan persahabatan menentang Georgia dan Cyprus.
Beliau akhirnya membuat debut untuk pasukan kebangsaan Jerman pada perlawanan persahabatan tewas 1-0 kepada Denmark pada 28 Mac 2007. Selepas beberapa perlawanan, beliau dipilih untuk skuad UEFA Euro 2008 di Austria dan Switzerland. Enke tidak digunakan dalam kejohanan itu sehinggalah Jerman menjadi naib juara.
Berikutan persaraan Jens Lehmann selepas Euro 2008, Enke mengambil posisi ini untuk bertanding di kelayakan Piala Dunia 2010. Walau bagaimanapun, pada Oktober 2008, beliau mengalami kecederaan scaphoid pada tangan kirinya semasa menjalani latihan untuk perlawanan kelayakan menentang Rusia. Semenjak beliau kembali pada Januari 2009, beliau sekali lagi menjadi penjaga gol pertama Jerman.
Pada September dan Oktober 2009, Enke dikeluarkan sekali lagi selama beberapa minggu. Alasan yang diberikan kepada jurulatih Hannover 96 ialah jangkitan usus. Beliau tidak kembali ke bola sepak sehinggalah lewat Oktober, hasilnya beliau tidak menerima panggilan pada perlawanan persahabatan menentang Chile. Selepas beliau mati, permainan tersebut dibatalkan bagi tanda hormat kepada Enke.
Beliau meinggal dunia dengan mengumpul 8 kaps antarabangsa. Perlawanan terakhirnya pada 12 Ogos 2009 dengan memnbuat "clean sheet" menentang Azerbaijan.

Kematian

Pada 10 November 2009 iaitu ketika beliau usia 32 tahun, Enke telah membunuh diri apabila beliau berdiri di hadapan kereta api di atas landasan kereta api di Eilvese, Neustadt am Rübenberge.